b"\n_START_ARTICLE_\nQuercus aliena\n_START_SECTION_\nDescripci\xc3\xb3\n_START_PARAGRAPH_\nLa seva copa \xc3\xa9s estesa, arrodonida i la seva escor\xc3\xa7a \xc3\xa9s de color marr\xc3\xb3 grisenc._NEWLINE_Les fulles s\xc3\xb3n obovades a oblongues de 10 a 25\xc2\xa0cm de longitud i 5 a 10\xc2\xa0cm d'amplada, d'ap\xc3\xa8ndix agut i base bressolada, amb les vores sinuoses dentades amb 10 o 15 l\xc3\xb2buls a cada costat, de color verd groguenc a la cara superior i amb un turment blanc grisenc o verd blav\xc3\xb3s a la cara inferior i que a la tardor es tornen de color grogues._NEWLINE_Les flors s\xc3\xb3n grogues i monoiques, \xc3\xa9s a dir, que s\xc3\xb3n masculines o femenines per\xc3\xb2 ambd\xc3\xb3s sexes poden trobar-se en una mateixa planta i s\xc3\xb3n polinitzades pel vent. Generalment apareixen a la primavera, (a l'est d'\xc3\x80sia, entre el mes d'abril i maig), i els glans maduren uns 3 mesos despr\xc3\xa9s, (a l'\xc3\x80sia entre setembre i octubre). Aquestes s\xc3\xb3n ovoides de 2 a 2,5\xc2\xa0cm de longitud i creixen individualment o en grups de 2 o de 3 amb la c\xc3\xbapula que les recobreix un ter\xc3\xa7 o fins a la meitat.\n_START_SECTION_\nEcologia\n_START_PARAGRAPH_\nQuercus aliena es reprodueix naturalment a l'est d'\xc3\x80sia, Xina, Jap\xc3\xb3 i Corea; i es va introduir a Europa el 1908. A la Xina, en general, habita entre els 1000 i 1600\xc2\xa0msnm, i en els boscos mixtos mesopot\xc3\xa0mics es troba entre els 100 i els 2700 msnm. \xc3\x89s un arbre sensible a les gelades, i creix en s\xc3\xb2ls humits mig margosos o pesats o argilosos, preferentment \xc3\xa0cids, neutres o b\xc3\xa0sicament alcalins. Es pot desenvolupar sota l'ombra parcial dels boscos oberts o millor encara a ple sol. Si b\xc3\xa9 aquest arbre pot tolerar forts vents, no creix en \xc3\xa0rees properes a les costes mar\xc3\xadtimes._NEWLINE_La cobertura de les seves fulles repel\xc2\xb7leix als llimacs, cucs, etc., per\xc3\xb2 el roure de fulla gran \xc3\xa9s atacat per larves de diferents insectes produint agalles sobre l'escor\xc3\xa7a de l'arbre, d'on les larves obtenen els nutrients provinents de les excresc\xc3\xa8ncies de l'arbre.\n_START_SECTION_\nImport\xc3\xa0ncia econ\xc3\xb2mica i cultural\n_START_PARAGRAPH_\nLa fusta del roure de fulla gran \xc3\xa9s de gran valor local i s'utilitza principalment en la construcci\xc3\xb3 d'embarcacions. _NEWLINE_Les glans, d'aproximadament 25\xc2\xa0mm de llarg, s\xc3\xb3n assecades i m\xc3\xb3ltes fins a obtenir una pols que s'utilitza barrejant amb altres cereals per fer pa. A m\xc3\xa9s les glans del roure de fulla gran contenen tanins amargants i torrades s\xc3\xb3n utilitzades com un substitut del caf\xc3\xa8.\n_START_SECTION_\nCultiu\n_START_PARAGRAPH_\nA causa del fet que les seves llavors s'assequen, perden r\xc3\xa0pidament el seu poder de germinaci\xc3\xb3 i nom\xc3\xa9s es poden guardar durant l'hivern en llocs humits i freds; per\xc3\xb2 ser\xc3\xa0 millor sembrar-les tan aviat com caiguin al s\xc3\xb2l en llentiscles a l'aire lliure, encara que deuen ser protegides de ratolins, esquirols i altres animals que cerquen aquest apreciat aliment. Tamb\xc3\xa9 poden ser sembrades petites quantitats de llavors en testos profunds, sembre en ambients freds, per\xc3\xb2, com que elQuercus aliena produeix una arrel molt profunda, ha de ser trasplantat en la seva posici\xc3\xb3 definitiva tan aviat com sigui possible. De fet, els millors roures de fulla gran provenen de les llavors sembrades directament en el terreny. Aix\xc3\xad mateix aquests roures no han de romandre en els vivers per m\xc3\xa9s de 2 temporades, en cas contrari el seu despla\xc3\xa7ament o trasplantament no seria apropiat."